JayJayThrowThrow/commonwealth-wiki-mix huggingface dataset:
Kata kerja

جختاطوجخب
Kata kerja transitif

Kata kerja transitif ialah segala perbuatan yang dilakukan oleh pembuatnya kepada benda lain. Benda yang kena oleh perbuatan itu dipanggil penyambut (objek). Ayat yang menggunakan kata kerja transitif mesti mempunyai penyambut (objek). Kata kerja ini biasanya mempunyai imbuhan ‘me-‘ sama ada sebagai awalan atau sebahagian daripada imbuhan contohnya mengambil, mendermakan, membacakan, menduduki, mempersilakan.
Kata kerja tak transitif

Kata kerja tak transitif ialah segala perbuatan yang dilakukan oleh pembuat itu kepada diri pembuat itu sendiri, tidak kepada benda atau orang lain. Kata kerja ini tidak memerlukan penyambut. Kata kerja tak transitif terbahagi kepada dua iaitu kata kerja tak transitif berpelengkap dan kata kerja tak transitif tak berpelengkap.
Aspek pengimbuhan kata kerja

Seperti dengan kata nama, kata kerja juga melalui proses pengimbuhan kerana proses pengimbuhan amat produktif dalam proses pembentukan kata kerja bahasa Melayu.
Imbuhan kata kerja

Terdapat empat imbuhan yang membentuk kata kerja, iaitu:
Lihat juga

* Tatabahasa
* Golongan Kata
Rujukan

* Nik Safiah Karim dan Norliza Jamaluddin. 2002. Bahasa Melayu STPM (Kertas 1 & 2). Shah Alam: Penerbit Fajar Bakti Sdn. Bhd.

Kategori:Golongan kata
Kategori:Tatabahasa bahasa Melayu
Kata adjektif

Kata adjektif atau kata sifat ialah kata yang menjadi inti dalam frasa adjektif seperti manis sekali, sudah lama sungguh, masih lebat lagi.

Kata-kata dalam golongan kata adjektif menerangkan keadaan atau sifat sesuatu nama atau frasa nama. Kata adjektif boleh dikenali jika kata berkenaan didahului atau diikuti oleh kata penguat seperti amat, sangat, sungguh, sekali, paling, agak, benar.
Jenis jenis kata adjektif

Kata adjektif terbahagi kepada 8 subgolongan:
Sifat

Ia menerangkan sifat atau keadaan sesuatu atau seseorang.

contoh: baru, baik, berani, lemah, kukuh, kemas, cantik, kuat, bijak, bengap.

Contoh ayat : Rayyan sangat bijak di dalam kelas
Warna

Contoh: merah, jingga, ungu, putih, hitam, kuning, biru, hijau

Contoh ayat : Mustaqim tidak menyukai warna jingga.
Ukuran

Contoh: pendek, panjang, tebal, nipis, dalam, besar, kecil, lebar, ramai, cetek
Waktu

Contoh :siang,malam,pagi,petang
Jarak

Contoh: dekat, hampir, jauh, nyaris, rapat
Cara

Contoh: selalu, jarang, kadang-kadang, kerap, lambat, deras, laju, jelas, muram, lincah, sering
Pancaindera

Contoh:
* rasa: sedap, lazat, manis, pedas, payau, masam, masin
* pandang: buruk, hodoh, jelita, cantik, tampan, kacak
* dengar: bising, sunyi, senyap
* bau: busuk, wangi, hangit, hapak, hamis, hanyir
* sentuh: kesat, kasar, lembap, halus, licin
Perasaan

Contoh: takut, seram, benci, rindu, marah, senang, sayang, gembira, geram, sedih
Pangkat-pangkat adjektif

Pangkat-pangkat atau tahap adjektif ada empat:
Pangkat biasa

Ia dinyatakan dengan menggunakan kata adjektif biasa. Contoh:
* Baju ini cantik.
* Buah betik itu manis.
Pangkat perbandingan

Ia merupakan perbandingan sama, lebih atau kurang. Contoh:
* Tenaganya sekuat Badang.
* Buah jambu itu semanis gula.
* Ali lebih tua daripada ketuanya.
* Jakarta lebih ramai penduduk daripada Kuala Lumpur.
* Busu kurus, kurus lagi Bujang.
* Aminah tidak secerdas kakaknya. [Nota: Perbandingan menggunakan tidak se(kata adjektif) bermaksud "kurang {kata sifat} daripada"]
Pangkat menyangat

Ia menerangkan adjektif yang keterlaluan seperti sangat, amat, terlalu, benar-benar dan sebagainya. Contoh:
* Cuaca hari ini sangat mendung.
* Buah rambutan ini terlalu masak.
Pangkat penghabisan

Ia menerangkan adjektif paling atau penghabisan. Contoh:
* Gunung Kinabalu ialah gunung yang paling tinggi di Malaysia.
* Menara KLCC bangunan yang tertinggi di Malaysia.
* Orang yang sehabis-habis kaya di dunia pun akan menemui maut.
Lihat juga

* Tatabahasa
* Golongan Kata

Kategori:Tatabahasa bahasa Melayu
Kata sendi (bahasa Melayu)

Golongan kata sendi ialah golongan kata yang digunakan untuk menyambungkan frasa nama dengan kata atau frasa-frasa dalam ayat. Kata sendi menunjukkan perkaitan antara satu perkataan/frasa dengan perkataan/frasa yang lain.

Contoh:
* Buku di pejabat (kata nama + kata sendi + kata nama)
* Menyelam sambil minum air (kata kerja + kata sendi + frasa kerja)
* Rosak kerana banjir melanda (kata sifat + kata sendi + frasa nama)
Fungsi kata sendi

Ada lima fungsi kata sendi:
# Menunjukkan tempat atau arah.
#: melalui jalan dalam
#: pada fikiran saya
# Menunjukkan masa.
#: dalam tahun lepas
#: sewaktu bulan biru
# Menunjukan sebab akibat.
#: Kemalangan berlaku kerana jalan licin
#: Sebab mulut badan binasa
# Menunjukkan pelaku.
#: Perlawanan akhir itu dimenangi oleh Kedah FA
# Menunjukkan mangsa.
#: Perompak itu kena belasah
Bahagian kata sendi

Kata sendi boleh dibahagikan kepada dua bahagian utama:
* Sendi nama
* Sendi kata
Sendi nama

Kata sendi nama ialah perkataan yang letaknya di hadapan frasa/kata nama. Antara kata sendi nama yang biasa digunakan ialah:

:di
:ke
:kepada
:pada

:dari
:daripada
:seperti
:dengan
Sendi kata

Kata sendi kata ialah perkataan yang letaknya di hadapan frasa/kata kerja, kata sifat dan kata tugas.

:bagi
:sambil

:selepas
:sebelum
Bentuk kata sendi

Kata sendi juga boleh dibahagikan mengikut bentuknya:
Sendi tunggal

:antara
:bagai
:demi
:di
:ibarat
:hingga
:kerana
:sejak
Sendi berimbuhan

:bagaikan
:berikut
:mengingat

:merupakan
:sehubungan
:seputar
Sendi majmuk

:atas sebab
:bagaimanapun
:dalam hal
:daripada

:di antara
:kepada
:oleh sebab
:selain daripada
Bacaan lanjut

* Nik Safiah Karim et. al. (1995). Tatabahasa Dewan. Dewan Bahasa dan Pustaka.
* Abdullah Hassan (2006). Morfologi. PTS Professional.

Kategori:Tatabahasa bahasa Melayu
Manama

Manama (Bahasa Arab: المنامة Al-Manāmah) adalah ibu negara Bahrain dan terletak di Teluk Parsi di bahagian utara pulau Bahrain. Ia merupakan bandar terbesar negara tersebut dan lebih kurang sepertiga rakyatnya tinggal di sana.

Manama pernah disebut di dalam babad Islam sejak 1345 Masihi. Ia diduduki Portugis pada tahun 1521 dan setelah itu oleh Parsi pada tahun 1602. Ia diperintah dengan gangguan minima oleh dinasti Al Khalifah sejak 1783. Manama diisytiharkan sebagai pelabuhan bebas pada 1958 dan dari 1971, dijadikan ibu negara Bahrain.

Asas perekonomian Manama hampir sama dengan seluruh Bahrain: petroleum, penapisan minyak, penangkapan ikan dan pencarian mutiara melaui berselam. Manama memiliki sebuah lapangan terbang antarabangsa di bandar pulau Al Muharraq yang disambungi dengan sebuah koswe. Universiti Bahrain yang diasaskan pada tahun 1961 juga terletak di Manama.
Etimologi

Nama ini berasal daripada perkataan Arab المنامة (al-Manãma) yang bermaksud "tempat berehat" atau "tempat bermimpi".
Sejarah

Terdapat bukti penempatan manusia di pinggir laut utara Bahrain sejak Zaman Gangsa. Tamadun Dilmun mendiami kawasan tersebut pada 3,000 SM, yang berfungsi sebagai hab perdagangan serantau utama bagi Mesopotamia, Magan dan tamadun Lembah Indus.

Manama dikuasai oleh pihak Portugis pada 1521. Pihak Portugis telah membina sebuah pelabuhan di kawasan pinggir Manama. Penguasaan Portugis dijatuhkan oleh pihak Savafid pada 1602, tetapi bandar berdekatan, Bilad Al Qadeem dijadikan sebagai ibu kota wilayah. Pihak keluarga Al Khalifa mengalahkan Savafid pada 1783. Ketika Bahrain mendapat kemerdekaan daripada British pada 1971, Manama dijadikan ibu kota negara.
Hubungan antarabangsa
Bandar kembar
Rujukan
Pautan luar

* Laman Lapangan Terbang Antarabangsa Bahrain
* Laman Universiti Bahrain


Kategori:Petempatan di Bahrain
Kategori:Ibu negara di Asia
Kategori:Bekas jajahan Portugis
Bunga api

Bunga api ialah sejenis peralatan yang dibina menggunakan bahan letupan lemah yang bertujuan sebagai estetik dan hiburan. Pameran bunga api ialah pertunjukkan yang menggunakan peralatan tersebut untuk menimbulkan kesan bunga api tersebut.

Bunga api digunakan dengan meluas untuk menghasilkan empat kesan utama: bunyi, api/cahaya yang berwarna, asap dan bahan terapung (seperti konfeti) melalui pembakaran bahan-bahan tertentu seperti serbuk letupan, sulfur dan pelbagai jenis bahan kimia yang lain. Bergantung kepada rekaan pakar bunga api, ianya dihasilkan untuk mengeluarkan api dan asap berwarna yang mengandungi satu atau lebih warna, iaitu merah, jingga, kuning, hijau, biru, ungu dan perak.

Oleh sebab bunga api menghasilkan asap beracun yang berupaya mencemarkan alam sekitar dan mencederakan orang lain, perdebatan mengenainya dibincangkan di seluruh dunia.
Komponen

Warna dalam bunga api biasanya dihasilkan oleh bintang piroteknik (pyrotechnic star) yang menghasilkan cahaya yang sangat terang apabila dinyalakan. "Bintang-bintang" ini mempunyai lima jenis bahan komponen:
* bahan api yang membolehkan "bintang" membakar
* bahan pengoksida—sebatian yang menghasilkan oksigen (usually) yang membantu dalam pembakaran bahan api
* bahan kimia yang menghasilkan warna
* bahan pengikat yang mengikat bahan-bahan dalam pelet bersama.
* pemberi klorin yang membekalkan klorin menguatkan warna api. Kadangkalanya, pengoksida turut memainkan peranan ini.
Sebatian-sebatian pewarna yang sering digunakan tertera pada jadual di bawah. Warna sebatian dalam bunga api adalah sama seperti mana bahan tersebut dibakar dalam suatu ujian nyala. Tidak semua sebatian menghasilkan warna apabila dinyala sesuai sebagai bahan pewarna bunga api, namun bahan pewarna yang ideal akan menghasilkan warna yang tulen dan kuat apabila ia dalam kepekatan yang sederhana.
Sejarah

Bunga api telah dicipta oleh orang Cina purba pada kurun ke-12 untuk menghalau roh-roh jahat, dimana ia dicipta melalui penambahbaikan ubat bedilan Cina. Pertunjukan bunga api dianggap penting kepada kaum Cina apabila ia digunakan sehingga sekarang melalui sambutan Tahun Baru Cina dan sambutan perayaan Kuih Bulan. China merupakan negara pembekal dan pengeksport utama bunga api di dunia.
Bacaan lanjut

*
*
*
*
Pautan luar

* NOVA Online Kaboom! with pyrotechnics, anatomy of fireworks, etc

* Persatuan Bunga Api Kanada


Kategori:Piroteknik
Kategori:Sumber cahaya
Vodka

Vodka (From Russian водка, from вода [water] + ка [the diminutive suffix] ) adalah sejenis minuman suling. Ia cecair jernih mengandungi kebanyakannya air dan etanol ditulenkan oleh penyulingan—sering kali penyulingan berganda—daripada satu bahan ditapai, seperti bijirin (biasanya rai atau gandum), kentang atau molases bit gula. Satu jumlah tidak signifikan bahan-bahan lain seperti perisa atau kekotoran tidak disengajakan adalah juga biasanya ditambah.

Vodka biasanya mempunyai 35% ke 50% kandungan alkohol mengikut isipadu. Vodka klasik Rusia, Lithuania dan Poland adalah 40% (80 proof). Ini boleh jadi dianggap berpunca daripada piawaian orang Rusia untuk pengeluaran vodka diperkenalkan pada 1894 oleh Alexander III. Menurut Vodka Museum di Moscow, ahli kimia Rusia Dmitri Mendeleev (lebih terkenal untuk kerja beliau membangunkan jadual berkala) mendapati peratusan sempurna adalah 38%. Bagaimanapun, kerana roh-roh dalam masanya telah dikenakan cukai pada kekuatan mereka, peratusan mengimpunkan sehingga 40 untuk memudahkan pengiraan cukai.
Sejarah

Ia dipercayai berasal dari Poland atau Rusia.
Nota
Rujukan

* Begg, Desmond. The Vodka Companion: A Connoisseur's Guide. Running: 1998. ISBN 0-7624-0252-0.
* Pokhlebkin, William and Clarke, Renfrey (translator). A History of Vodka. Verso: 1992. ISBN 0-86091-359-7.
* Delos, Gilbert. Vodkas of the World. Wellfleet: 1998. ISBN 0-7858-1018-8.
* Lingwood, William, and Ian Wisniewski. Vodka: Discovering, Exploring, Enjoying. Ryland, Peters, & Small: 2003. ISBN 1-84172-506-4.
* Price, Pamela Vandyke. The Penguin Book of Spirits and Liqueurs. Penguin Books, 1980. Chapter 8 is devoted to vodka.
* Broom, Dave. Complete Book of Spirits and Cocktails, Carlton Books Ltd: 1998. ISBN 1-85868-485-4
* Faith, Nicholas and Ian Wisniewski Classic Vodka, Prion Books Ltd.: 1977. ISBN 1-85375-234-7
* Rogala, Jan. Gorzałka czyli historia i zasady wypalania mocnych trunków, Baobab: 2004. ISBN 83-89642-70-0
Lihat juga

* List of vodkas
* Flavoured liquor, which includes flavoured vodkas
* Vodka infusion
* Alcoholic beverages
* List of cocktails
* Soju, a Korean distilled beverage, sometimes called "Korean vodka"
* Shōchū, sometimes called "Japanese vodka"
* Baijiu, a Chinese distilled liquor sometimes called "Chinese vodka"
* A History of Vodka
* Vodka war


Kategori:Minuman beralkohol
Bengkulu

yang mekar, Rafflesia arnoldii bunga terbesar di dunia di Taman Negara Bukit Barisan Selatan.]]
Bengkulu ialah sebuah provinsi Indonesia yang terletak di pantai barat daya Pulau Sumatera. Ia menyempadani Sumatera Barat di utara, Jambi dan Sumatera Selatan di timur, serta Lampung di selatan. Bengkulu pada suatu ketika merupakan tapak garison British yang dikenali sebagai Bencoolen. Provinsi ini yang merangkumi Pulau Enggano mempunyai 1,405,060 penduduk (banci 2000). Ibu kota dan bandar raya terbesar di provinsi ini ialah bandar raya Bengkulu.

Bengkulu terletak di Sesar Sunda yang cenderung mengalami gempa bumi dan tsunami. Pada bulan Jun 2000, sebuah gempa bumi mengakibatkan kerosakan serta kematian sekurang-kurangnya 100 orang. Pada bulan September 2007 pula, satu siri gempa bumi melanda Bengkulu dan membunuh 13 orang.
Suatu laporan yang terkini meramalkan bahawa Bengkulu akan mengalami "risiko pembanjiran pada beberapa dekad yang akan datang, akibat gempa bumi bawah laut yang diramalkan di sepanjang pantai Sumatera"
Sejarah

Syarikat Hindia Timur Inggeris mengasaskan sebuah pusat perdagangan lada hitam dan garison yang dapat bertahan lama di Bengkulu (Bencoolen) pada tahun 1685. Pada tahun 1714, mereka membina "Kubu Marlborough" di kota itu, dengan kubu itu kini masih wujud. Bagaimanapun, pusat perdagangan tersebut tidak pernah mendatangkan sebarang untung kepada pihak British, dengan kawasan itu didapati tidak selesa kepada orang Eropah. Lebih penting lagi, mereka tidak berupaya mendapat lada hitam yang mencukupi untuk membeli.

Walaupun kesukaran tersebut, pihak British masih gigih berusaha dan mengekalkan kehadiran di sana selama 150 tahun sebelum menyerahkannya kepada Belanda sebagai sebahagian Perjanjian Inggeris-Belanda 1824 untuk menumpukan perhatian kepada Melaka. Seperti dengan bahagian-bahagian Indonesia yang lain, Bengkulu merupakan sebuah tanah jajahan Belanda sehingga selepas Perang Dunia II.

Semasa pemenjaraan Sukarno oleh pihak Belanda pada awal dekad 1930-an, bakal presiden Indonesia yang pertama itu tinggal di Bengkulu buat tempoh yang singkat. Di sini, beliau bertemu dengan bakal isterinya, Fatmawati, dengan pasangan itu dikurniakan banyak cahaya mata. Yang termasyhur antara anak-anak mereka ialah Megawati Sukarnoputri, Presiden Indonesia wanita yang pertama.
Ekonomi

Pelombongan batu arang merupakan kegiatan ekonomi yang utama di Bengkulu. Tiga buah syarikat pelombongan batu arang bersama-sama menghasilkan antara 200,000 hingga 400,000 tan batu arang setiap tahun untuk dieksport ke Malaysia, Singapura, Asia Selatan dan Asia Timur.

Perikanan, khususnya ikan aya dan tenggiri, merupakan kegiatan yang penting. Keluaran pertanian utama yang dieksport oleh provinsi ini termasuk halia, rebung dan getah.
Daerah Tingkat II

# Kepahiang
# Mukomuko
# Bengkulu Utara
# Rejang Lebong
# Bengkulu kota
# Seluma
# Bengkulu Selatan
# Kaur
Rujukan


Pautan luar

* Laman web rasmi Bengkulu
* Forum Orang Bengkulu


Kategori:Provinsi di Indonesia
Kategori:Bekas jajahan British
Kategori:Petempatan ditubuhkan pada tahun 1685
Rejang Lebong

Kabupaten Rejang Lebong ialah satu daripada sembilan kabupaten provinsi Bengkulu, Indonesia.
Kecamatan di kabupaten Rejang Lebong

# Kecamatan Curup
# Kecamatan Selupu Rejang
# Kecamatan Sindang Kelingi
# Kecamatan Sindang Dataran
# Kecamatan Sindang Beliti Ulu
# Kecamatan Sindang Beliti Ilir
# Kecamatan Binduriang
# Kecamatan Padang Ulak Tanding
# Kecamatan Kotapadang
# Kecamatan Bermani Ulu
# Kecamatan Bermani Ulu Raya
# Kecamatan Curup Utara # Kecamatan Curup Selatan # Kecamatan Curup Timur # Kecamatan Curup Tengah
Rujukan

Rejang Lebong
Jambi (kota)

Bandar Raya Jambi () ialah ibu negeri Jambi, Indonesia. Terletak di pulau Sumatera, bandar ini merupakan pelabuhan yang sibuk di Sungai Batang Hari dan pusat pengeluaran minyak dan getah. Bandar ini terletak dari runtuhan Kompleks Kuil Muaro Jambi, sebuah bandar penting dalam kerajaan Srivijaya purba.

Pekan dan kampung yang berdekatan termasuk Mendalo (), Kinati (), Padang (), Tanjung Johor (); Paal Merah (), dan Muara Kumpe (). Kota Jambi sendiri merupakan enklaf dalam Kabupaten Muaro Jambi.

Jambi dilayan oleh Lapangan Terbang Sultan Thaha.
Sejarah

Kota Jambi dinobatkan sebagai ibu kota pentadbiran Kawasan Autonomi Jambi oleh Gabenor Sumatera pada 17 Mei 1946. Pada tahun 1956, kota Jambi diberi status kota, dan akhirnya menjadi ibu kota Provinsi Jambi pada 6 Januari 1957.
Geografi

Jumlah keluasan tanah bandar Jambi ialah . Bandar Jambi terletak di bahagian barat daya Lembangan Sumatera, kawasan rendah di Sumatera Timur dengan ketinggian 0 hingga 60m dari paras laut. Sekeping Sungai Batang Hari, sungai terpanjang di Sumatera pada , mengalir melalui Kota Jambi.
Demografi

Kota Jambi ialah bandar paling ramai penduduk di Provinsi Jambi, dengan 606,200 penduduk (17% daripada penduduk provinsi itu) tinggal di bandar ini pada tahun 2020; anggaran rasmi pada pertengahan 2024 ialah 635,101 (terdiri daripada 319,396 lelaki dan 315,705 perempuan). Kota ini mempunyai kepelbagaian dan etnik yang sangat pelbagai, terdiri daripada Melayu Jambi (27.84%), Jawa (22.05%), Minangkabau (12.64%), Melayu (11.47%), Cina (6.82%), Batak (6.62%), Sunda (4.47%), dan Bugis (2.03%).
Pengangkutan

thumb|Jambatan pejalan kaki Gentala Arasy
Kota ini dilayani oleh Lapangan Terbang Sultan Thaha, yang mempunyai sambungan ke Jakarta, Batam, Palembang, Medan, Bengkulu, Bandar Lampung, dan Pekanbaru. Lebuhraya Trans-Sumatera melintasi kota. Pelabuhan Jambi terletak di atas Sungai Batang Hari. Pengangkutan awam termasuk angkot dan ojek. Perkhidmatan perkongsian perjalanan Grab dan Gojek juga disediakan
Politik
Pembahagian pentadbiran

Kota Jambi terdiri daripada 11 buah kecamatan:

* Alam Barajo
* Danau Teluk
* Jambi Selatan
* Danau Sipin
* Jambi Timur
* Jelutung
* Kota Baru
* Paal Merah
* Pasar Jambi
* Pelayangan
* Telanaipura
Prasarana
Pendidikan

Kota Jambi memiliki 296 buah sekolah dasar, 88 buah sekolah menengah dasar, 88 buah sekolah menengah atas dan 24 buah institut perguruan tinggi. Universiti-universiti di kota Jambi termasuk Universiti Jambi, Universiti Batanghari dan Universiti Terbuka Jambi.
Pengangkutan

Lapangan Terbang Sultan Thaha ialah lapangan terbang yang ada di kota Jambi.
Lihat juga

* Senarai kabupaten dan kota di Indonesia
Rujukan
Pautan luar

*



Kategori:Ibu kota provinsi di Indonesia
Kategori:Kota di Indonesia
Kategori:Kota di Jambi
Lagu ASEAN

Lagu ini dicipta oleh Ryan Cayabyab dan lirik oleh Nicanor G. Tiongson. Lagu ini disampaikan oleh Philippine Madrigal singers, Philippine Normal University Chorale, Philippine Women's University Chorale, A Capella Manila dan Orkestra Filharmonik Filifina.



Lagu Perpaduan ASEAN


ASEAN, OH ASEAN

OUR VOICES RISE AS ONE

FROM LAND TO LAND FROM SEA TO SEA

REACH OUT TO EVERYONE



ASEAN, OH ASEAN

LET'S LINK OUR ARMS AND STAND

BEHOLD THE SUN HAS RISEN TO

THE LEVEL OF OUR EYES


BEHOLD THE SUN HAS RISEN TO

THE LEVEL OF OUR EYES


Lihat juga

* ASEAN
* Logo ASEAN
* Nama ASEAN


in:asean without military

Kategori:Lagu kebangsaan
Lambang ASEAN

Lambang ASEAN ialah lambang Persatuan Negara-negara Asia Tenggara yang diguna pakai pada Julai 1997 bersama-sama dengan bendera ASEAN. Walaupun lambang semasa telah digunakan selama bertahun-tahun, garis panduan rasmi telah diterima pakai pada Mesyuarat ke-6 Majlis Penyelarasan ASEAN (ACC) di Hanoi, 8 April 2010.
Peraturan dan tatacara penggunaan logo ASEAN

Ketua Setiausaha ASEAN telah diberi tanggungjawab untuk mengawal penggunaan Logo ASEAN.
Reka bentuk logo

Logo ini menjadi logo rasmi ASEAN. Reka bentuk dan warnanya perlulah tepat. Logo ini boleh hadir dalam bentuk hitam putih atau berwarna.
Kemuliaan logo

Sebagai prinsip asas, logo ini perlulah digunakan untuk tujuan dan dalam keadaan yang baik, dan tidak boleh digunakan sebagai iklan untuk propaganda politik.
Penggunaan logo oleh Sekretariat ASEAN

Sekretariat ASEAN boleh menggunakan logo ini untuk perkara yang dikira sesuai oleh Ketua Setiausaha termasuk:
* Dipamerkan di bangunan Sekretariat dan kediaman Ketua Setiausaha.
* Digunakan sebagai kepala surat.
* Digunakan sebagai penutup rasmi Sekrerariat
* Digunakan dalam penerbitan rasmi, buku atau majalah beridentitikan ASEAN
* Digunakan sebagai tanda kepunyaan Sekretariat.
* Digunakan dalam pakaian seragam atau tanda identiti yang dipakai oleh anggota Sekretariat.
* Digunakan sebagai pameran ketika majlis rasmi, perjumpaan, mesyuarat dan pameran.
Lihat juga

*ASEAN
*Lagu ASEAN
*Bendera ASEAN
*Nama ASEAN
Rujukan

Kategori:Persatuan Negara-negara Asia Tenggara
Bendera ASEAN

thumb|Bendera ASEAN
Bendera ASEAN membawa erti ASEAN yang stabil, aman, bersatu dan dinamik. Warna logo iaitu biru, merah, putih dan kuning merupakan warna utama bendera negara negara ASEAN.

Warna biru melambangkan keamanan dan kestabilan. Merah bermaksud semangat dan dinamisme manakala putih menunjukkan ketulenan dan kuning melambangkan kemakmuran.

Sepuluh tangkai padi melambangkan impian Bapa Penemuan ASEAN yang kesepuluh negara di Asia Tenggara bersatu dan bersahabat. Bulatan pula melambangkan kesatuan ASEAN.
Saiz rasmi

Saiz rasmi bendera ASEAN adalah seperti berikut:

::Bendera di meja: 10 cm x 15 cm
::Bendera di dalam bilik: 100 cm x 150 cm
::Bendera untuk kereta: 10 cm x 30 cm
::Bendera di padang: 200 cm x 300 cm
Tatacara penggunaan bendera ASEAN

Bendera ini merupakan simbol kepada kesatuan negara anggota ASEAN dan sokongan terhadap prinsip prinsip ASEAN
Kemuliaan bendera

Bendera mesti digunakan dengan cara yang baik.
Lihat juga

* ASEAN
* Lagu ASEAN
* Logo ASEAN
* Nama ASEAN


Kategori:Persatuan Negara-negara Asia Tenggara
Kategori:Bendera